Sequoia nasjonalpark

Sequoia nasjonalpark er en nasjonalpark i delstaten California, USA. Parken ble etablert 25. september 1890, og er på 1635 km². Parken ligger i Sierra Nevada, og de viktigste naturattraksjonene i nasjonalparken er mammuttrær som er noen av de høyeste trærne på jorden, deriblant treet General Sherman, verdens største kjente tre i volum. 

Den ble etablert som den andre nasjonalparken i USA etter Yellowstone nasjonalpark som ble grunnlagt i 1872. Parken grenser i nord til Kings Canyon nasjonalpark, og de to forvaltes under ett.

Landskapet i parken spenner i høyde fra ca. 400 moh til Mount Whitney, 4 421 moh – som er det høyeste fjellet i de 48 sammenhengende statene i USA. Dette spennet gir variasjon fra frodige grassletter og fjellskråninger til alpint klima, med et allsidig dyreliv, med puma som den mest sjeldne arten.

Det finnes over 240 kjente grotter i området. Sannsynligvis finnes det flere hundre lignende grotter som ikke er blitt funnet enda. Californias lengste grotte, Lilburn Cave er mer enn 30 km langt. Den eneste av grottene som er åpen for besøkende er Crystal Cave.

Eksterne lenker 
 

Nasjonalparker i USA
Verneområder opprettet i 1890
Californias geografi
1890 i California
Tulare County
Californias natur